Foto: Fox News Isroil bosh vaziri Yair Lapid BMT Bosh assambleyasida qilgan chiqishida ikki xalq o‘rtasidagi mojarolarga chek qo‘yish uchun Falastin muxtoriyati bazasida to‘laqonli davlat tuzish to‘g‘risidagi qarorni qo‘llab-quvvatlashini e’lon qildi. «Bizda faqat bitta shart bor: bo‘lajak Falastin davlati tinchlikka intilgan bo‘lishi kerak», — degan Lapid. «Falastinliklar bilan ikki davlat, ikki xalq prinsipiga asoslangan kelishuv — bu Isroil xavfsizligi, iqtisodiyoti, farzandlarimiz kelajagi uchun to‘g‘ri yo‘l», — deya qayd etdi Lapid. Lapidning BMT Bosh assambleyasida qilgan bayonoti Isroil sobiq bosh vaziri Binyamin Netanyahu tanqid ostiga oldi. «Lapid Isroilni falastinliklar tomonidan qazilgan choh tomon boshlamoqda. Lapidga Kfar-Saba, Petax-Tikva va Netaniya chegaralarida Falastin davlati tuzishga yo‘l qo‘yib bermasligimiz kerak. Isroilni Oslo falokatiga qaytarishga yo‘l qo‘ymaymiz», — degan Netanyahu. Netanyahu shuningdek, Lapidni Eron bilan kurashmaganlikda ayblagan.